Ντόνιελ Μάλεν

Ο **Ντόνιελ Μάλεν** (ολλανδικά: *Donyell Malen*, 19 Ιανουαρίου 1999) είναι Ολλανδός επαγγελματίας ποδοσφαιριστής, ο οποίος αγωνίζεται ως επιθετικός για την Ρόμα ως δανεικός από την Άστον Βίλα. Είναι διεθνής με την Εθνική Ολλανδίας ανδρών.

## Σταδιοδρομία σε συλλόγους

### Πρώτα χρόνια
Ο Μάλεν ξεκίνησε την σταδιοδρομία του με τον Άγιαξ το 2007. Παρά την μεγάλη αντίσταση από τον Αγιαξ, το 2015 αποχώρησε από την ομάδα για να ενταχθεί στην αγγλική Άρσεναλ. Ο Μάλεν εντάχθηκε στην Άρσεναλ λόγω του ότι ήταν η ομάδα που αγωνίστηκαν τα ινδάλματά του, Τιερί Ανρί και Ντένις Μπέργκαμπ.

### Άρσεναλ

Ο Μάλεν άρχισε να παίζει για τις ομάδες νεολαίας της Άρσεναλ στο Πρωτάθλημα Νέων, μαζί με το Κύπελλο Νέων και το ΟΥΕΦΑ Γιουθ Λιγκ τη σεζόν 2015-16. Ξεκίνησε να εκδηλώνει το εντυπωσιακό του ταλέντο κατά τη διάρκεια της πρώτης του σεζόν στο σύλλογο. Σκόραρε στον προημιτελικό του Κυπέλλου Νέων επί της Κόβεντρι Σίτι, τον οποίο η Άρσεναλ κέρδισε στη διαδικασία των πέναλτι. Ερχόμενος από το πάγκο, σημείωσε έναν γκολ εναντίον της Μάντσεστερ Σίτι στο ημιτελικό του Κυπέλλου Νέων 2016 στο Emirates Stadium. Αγωνίστηκε σε 30 αγώνες κατά τη διάρκεια της σεζόν, σημειώνοντας 14 γκολ. Κατά τη διάρκεια της σεζόν 2016-17, ο Μάλεν χρησιμοποιήθηκε πολύ στην πτέρυγα και συμπεριλήφθηκε στην περιοδεία προετοιμασίας του συλλόγου για τη σεζόν 2017-18 στην Αυστραλία και την Κίνα. Έκανε το ντεμπούτο του στην πρώτη ομάδα της Άρσεναλ στη νίκη με 2-0 εναντίον της Σίντνεϊ ΦΚ στις 13 Ιουλίου.

### ΠΣΦ Αϊντχόφεν
Ο Μάλεν πουλήθηκε από την Άρσεναλ στην ΠΣΦ Αϊντχόφεν στα τέλη Αυγούστου 2017, όπου αρχικά αγωνίστηκε στην Γιονγκ ΠΣΦ. 

Στις .24 Νοεμβρίου, ο Μάλεν σημείωσε δύο γκολ  τη νίκη με  6-0επί της ΣΚ Τέλσταρ. Σημείωσε ξανά γκολ στη νίκη με 3-0 εναντίον της ΤΟΠ Ος στις 27 Νοεμβρίου.

Ο Μάλεν έλαβε το βραβείο «Χάλκινος Ταύρος» για το καλύτερο ταλέντο για την δεύτερη περίοδο της σεζόν 2017-18 στις 29 Ιανουαρίου 2018. Έκανε το ντεμπούτο του για την Αϊντχόφεν σε μια νίκη με 4-0 εναντίον της ΠΕΚ Ζβόλε στις 3 Φεβρουαρίου. Στο τέλος της σεζόν κέρδισε τον τίτλο της Έρεντιβιζι 2017-2018 με την Αϊντχόφεν . Τελείωσε επίσης τη σεζόν 2017-18 ως ο κορυφαίος σκόρερ της Γιονγκ ΠΣΦ.

Στις 14 Σεπτεμβρίου 2019, ο Μάλεν σκόραρε και τα 5 γκολ για την Αϊντχόφεν στη νίκη επί της Φίτεσε. Στις 29 Οκτωβρίου 2020, σημείωσε δύο γκολ στην εκτός έδρας νίκη με 2-1 επί της Ομόνοιας Λευκωσίας στο ΟΥΕΦΑ Γιουρόπα Λιγκ 2020–21. Ο Μάλεν είχε την πιο παραγωγική του σεζόν για την Αϊντχόφεν κατά τη διάρκεια της σεζόν 2020-21, σημειώνοντας 19 γκολ σε 32 αγώνες, καθώς ο σύλλογός του τερμάτισε στη δεύτερη θέση στο πρωτάθλημα. Πρόσθεσε 8 ακόμα γκολ στους αγώνες του Γιουρόπα Λιγκ και του Κυπέλλου Ολλανδίας, και κατέγραψε επίσης 10 ασίστ, αποδεικνύοντας τα χαρακτηριστικά του ως πολυδιάστατος επιθετικός.

### Μπορούσια Ντόρτμουντ

Στις 27 Ιουλίου 2021, ο Μάλεν ολοκλήρωσε μια μετακίνηση στην Μπορούσια Ντόρτμουντ, υπογράφοντας πενταετές συμβόλαιο. Στις 28 Σεπτεμβρίου 2021, σκόραρε το πρώτο του γκολ στο ΟΥΕΦΑ Τσάμπιονς Λιγκ, σε μια νίκη με 1-0 εναντίον της Σπόρτινγκ Λισαβόνας.

Στις 20 Φεβρουαρίου 2024, έγινε ο πρώτος Ολλανδός ποδοσφαιριστής που σκόραρε εναντίον ομάδας της χώρας του στο Τσάμπιονς Λιγκ, από τον Άριεν Ρόμπεν το 2016, αφού το έκανε στην ισοπαλία με 1-1 εναντίον της Αϊντχόφεν. Στη σεζόν 2023-24, ο ίδιος έκανε προσωπικό ρεκόρ γκολ στην Μπούντεσλιγκα, καθιστώντας τον κορυφαίο σκόρερ της ομάδας του στο πρωτάθλημα με 13 γκολ. Την ίδια σεζόν, αγωνίστηκε ως αλλαγή στον τελικό του Τσάμπιονς Λιγκ, όπου η ομάδα του ηττήθηκε με 2-0 από τη Ρεάλ Μαδρίτης.

### Άστον Βίλα
Στις 13 Ιανουαρίου 2025, ο 25χρονος Μάλεν υπέγραψε με την ομάδα της Πρέμιερ Λιγκ Άστον Βίλα έναντι άγνωστου ποσού, το οποίο φέρεται να ανήλθε στα 21 εκατομμύρια λίρες συν μπόνους. Πραγματοποίησε το ντεμπούτο του με τη Βίλα στις 26 Ιανουαρίου 2025, περνώντας ως αλλαγή στο 65ο λεπτό αντί του Λέον Μπέιλι στον αγώνα απέναντι στη Γουέστ Χαμ. Στις 2 Απριλίου 2025, ο Μάλεν σημείωσε το πρώτο του γκολ στην Πρέμιερ Λιγκ στο 100ό λεπτό της εκτός έδρας νίκης με 3-0 απέναντι στην Μπράιτον εντ Χόουβ Άλμπιον.

Αφού σημείωσε τέσσερα γκολ και μοίρασε μία ασίστ τον Νοέμβριο του 2025, οι φίλαθλοι ψήφισαν τον Μάλεν ως παίκτη του μήνα για την Άστον Βίλα.

### Ρόμα
Στις 16 Ιανουαρίου 2026, ο Μάλεν υπέγραψε με τη Ρόμα σε μια συμφωνία άγνωστου ύψους. Αναφέρθηκε ότι πρόκειται για δανεισμό με κόστος περίπου 2 εκατ. ευρώ, με oψιόν αγοράς ύψους 25 εκατ. ευρώ στο τέλος της σεζόν.

## Εθνική ομάδα

### Νέων
δεξιά|μικρογραφία|180x180εσ|Ο Μάλεν το Μάρτιο του 2017, ενώ έπαιζε για την Ολλανδία.
Γεννημένος στην Ολλανδία, ο Μάλεν έχει καταγωγή από το Σουρινάμ μέσω του πατέρα του. Έχει εκπροσωπήσει την Ολλανδία σε κάθε ηλικιακή ομάδα, από την Κ15 έως τηην ανρδών. Ήταν μέλος της Εθνική Ολλανδίας Κ17 που έφτασε στα ημιτελικά του Ευρωπαϊκού Πρωταθλήματος Κ17 του 2016, που πραγματοποιήθηκε στο Αζερμπαϊτζάν.

### Ανδρών
Ο Μάλεν έκανε το ντεμπούτο για την Εθνική Ολλανδίας ανδρών στις 6 Σεπτεμβρίου 2019, στα προκριματικά του Ευρωπαϊκού Πρωταθλήματος του 2020 εναντίον της Γερμανία στο Αμβούργο. Πέρασε ως αλλαγή στο 58ο λεπτό και σκόραρε το 3ο γκολ της ομάδας του στη νίκη με 4-2.

Ο Μάλεν ήταν μέλος της Ολλανδίας στο Ευρωπαϊκό Πρωτάθλημα του 2020 και έκανε την πρώτη του εμφάνιση στη διοργάνωση ως αλλαγή στο 89ο λεπτό του πρώτου αγώνα του Ομίλου Β εναντίον της Ουκρανία στις 13 Ιουνίου 2021. Έκανε μια ακόμη εμφάνιση ως αλλαγή στο δεύτερο αγώνα, όπου έδωσε ασίστ για το γκολ του Ντένζελ Ντάμφρις, καθώς οι Ολλανδοί νίκησαν την Αυστρία για να εξασφαλίσουν την πρόκριση τους στη νοκ άουτ φάση. Επιλέχθηκε για να ξεκινήσει στο τελευταίο αγώνα του ομίλου εναντίον της Βόρειας Μακεδονίας, όπου έδωσε ασίστ για το γκολ του Μέμφις Ντεπάι στην τελική νίκη με 3-0. Ο Μάλεν διατήρησε τη θέση του στην αρχική ενδεκάδα για τη Φάση των 16 εναντίον της Τσεχίας, αλλά αντικαταστάθηκε στο 57ο λεπτό, καθώς η Ολλανδία ηττήθηκε με 2-0 και αποκλείστηκε από τη συνέχεια της διογάνωσης.

Ο Μάλεν σκόραρε τρία γκολ κατά τη διάρκεια των προκριματικών για το Παγκόσμιο Κύπελλο του 2022, αλλά δεν επιλέχθηκε στο τελικό ρόστερ για το Παγκόσμιο Κύπελλο του 2022 στο Κατάρ.

Τον Ιούνιο του 2023, ο Μάλεν ήταν μέρος της Ολλανδίας για τους τελικούς του Πρωταθλήματος Εθνών ΟΥΕΦΑ 2022-23. Σκόραρε το αρχικό γκολ στην τελική ήττα με 4-2 από την Κροατία στο ημιτελικό και επίσης ξεκίνησε ως βασικός στην ήττα στον αγώνα της τρίτης θέσης εναντίον της Ιταλίας, όπου αντικαταστάθηκε στο ημίχρονο.

Στις 29 Μαΐου 2024, ο Μάλεν ονομάστηκε στην ομάδα της Ολλανδίας για το Ευρωπαϊκό Πρωτάθλημα του 2024. Στη Φάση των 16 αγώνων της Ρουμανίας, σημείωσε δύο γκολ στη νίκη με 3-0, εξασφαλίζοντας την πρόκριση της ομάδας του στα προημιτελικά.

## Διακρίσεις

### Ομαδικές

#### ΠΣΦ Αϊντχόφεν
* Έρεντιβιζι: 2017-18

#### Μπορούσια Ντόρτμουντ

* ΟΥΕΦΑ Τσάμπιονς Λιγκ επιλαχών: 2023-24

### Ατομικές
* Χάλκινος Ταύρος: Έρεντιβιζι 2017-18
* Παίκτης του Μήνα στην Έρεντιβιζι: Σεπτέμβριος 2019, Φεβρουάριος 2021
* Παίκτης του Μήνα στην Μπούντεσλιγκα: Απρίλιος 2023

## Παραπομπές


## Εξωτερικοί σύνδεσμοι

* Προφίλ στον ιστότοπο της Μπορούσια Ντόρτμουντ
* Προφίλ στον ιστότοπο της Βασιλικής Ολλανδικής Ποδοσφαιρικής Ένωσης (ολλανδικά) 
* 

Κατηγορία:Ολλανδοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ολλανδοί με καταγωγή από το Σουρινάμ
Κατηγορία:Ποδοσφαιριστές Εθνικής Ολλανδίας Κ15
Κατηγορία:Ποδοσφαιριστές Εθνικής Ολλανδίας Κ16
Κατηγορία:Ποδοσφαιριστές Εθνικής Ολλανδίας Κ17
Κατηγορία:Ποδοσφαιριστές Εθνικής Ολλανδίας Κ18
Κατηγορία:Ποδοσφαιριστές Εθνικής Ολλανδίας Κ19
Κατηγορία:Ποδοσφαιριστές Εθνικής Ολλανδίας Κ21
Κατηγορία:Ποδοσφαιριστές Εθνικής Ολλανδίας
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Ευρωπαϊκού Πρωταθλήματος 2024
Κατηγορία:Ποδοσφαιριστές Γιονγκ ΠΣΦ
Κατηγορία:Ποδοσφαιριστές Ίιρστε Ντιβίζι
Κατηγορία:Ποδοσφαιριστές ΠΣΦ Αϊντχόφεν
Κατηγορία:Ποδοσφαιριστές Έρεντιβιζι
Κατηγορία:Ποδοσφαιριστές Μπορούσια Ντόρτμουντ
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Άστον Βίλα
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Ρόμα
Κατηγορία:Ποδοσφαιριστές Σέριε Α
Κατηγορία:Ξένοι ποδοσφαιριστές στη Γερμανία
Κατηγορία:Ξένοι ποδοσφαιριστές στην Αγγλία
Κατηγορία:Ξένοι ποδοσφαιριστές στην Ιταλία
Κατηγορία:Ολλανδοί ποδοσφαιριστές στο εξωτερικό